open-index/open-wikipedia-markdown huggingface dataset:
மொளகூட்டல்

**மொளகூட்டல்** (ஆங்கிலம்: Molagoottal; ) என்பது தென்னிந்தியகட்டியான குழம்பு ஆகும். இது கேரளாவில் உள்ள நாயர்களும் ஐயர்களும் உண்ணும் தனித்துவமான ஒரு உணவு ஆகும். 

இது அரிசியுடன் பிசைந்து உண்ணப்படுகிறது. இது சாம்பார் அல்லது பிற துணைக்கறிக்கு மாற்றாக இருக்கும். இது சாம்பார் மற்றும் பிற ஒத்த உணவுகளிலிருந்து வேறுபட்டது. ஏனெனில் இது காரம் குறைவாக உள்ளது. இதன் சமையலில் புளி சேர்க்கப்படுவதில்லை. முலாம்பழம் (வெள்ளை பூசணி), முருங்கை, பூசணி, வெள்ளரிகள், முளைகட்டிய பருப்பு வகைகள், சேனைக்கிழங்கு, பிற கிழங்குகள், பசலைக் கீரை மற்றும் பிற கீரைகள் ஆகியவை மொளகூட்டல் சமைப்பதில் பயன்படுத்தப்படும் வழக்கமான காய்கறிகள் ஆகும். இப்போதெல்லாம், கேரட், முட்டைக்கோஸ் மற்றும் உருளைக்கிழங்கு போன்ற மேற்கத்திய காய்கறிகளையும் சேர்த்து சமைக்கும் வகையில் மொளகூட்டல் சமையல் புதுப்பிக்கப்பட்டுள்ளது.

*[[கூட்டு|மொளகூட்டல்]]* தயாரிப்பிலும் அமைப்பிலும் தமிழ் உணவான கூட்டு போன்றது. இரண்டிற்கும் இடையே உள்ள வேறுபாடு என்னவென்றால், கூட்டு சற்று திடமானது. இதில் பருப்பு பயன்படுத்தப்படுகிறது.

## மேலும் பார்க்கவும்

* கேரள உணவு வகைகள்
* தமிழ் சமையல்
* இந்திய உணவு வகைகள்
* குண்டுகள் பட்டியல்

## குறிப்புகள்

பகுப்பு:தென்னிந்திய சமையல்
பகுப்பு:கேரள சமையல்
பகுப்பு:தமிழர் சமையல்
பகுப்பு:பருப்பு உணவு
ஓலன் (துணைக்கறி)

**ஓலன்** (ஒலிப்பு [oːlan]) என்பது தென்னிந்தியாவில் உள்ள கேரள மாநிலத்தின் கேரள உணவு வகைகளின் ஒரு துணைக்கறி உணவாகும்.  இது வெள்ளைப் பூசணி அல்லது சாம்பல் பூசணி, காராமணி (Black-eyed peas), தேங்காய் பால்  இஞ்சி ஆகிய காய்கறிகள் சேர்த்து சமைத்த பின்னர் தேங்காய் எண்ணெயில் தாளிக்கப்படுகிறது. இது கேரளாவின் காரமில்லாத சுவை மிக்க துணைக்கறியாகும்.  இது பொதுவாக ஓணம் பண்ண்டிகையின் போது இடம்பெறும்  *[[சத்யா (உணவு)|சத்யா]]* (விருந்தின்) ஒரு பகுதியாக பரிமாறப்படுகிறது. 

## செய்முறை

### கேரள பாணி
*தேவையான பொருட்கள்*

* காராமணி - 1 கப்
* வெள்ளை பூசணி - 1 கப்
* பூசணி - 1 கப்
* பச்சை மிளகாய் - 3-4
* தேங்காய் பால் - 1½ கப்
* கறிவேப்பிலை - 5-6
* எண்ணெய் - 1 தேக்கரண்டி
* உப்பு

*செய்முறை*

* காராமணியை இரவு முழுவதும் ஊற வைக்கவும்.
* 3/4 விசில் வரும் வரை வரை பிரஷர் குக்கரில் வேகவிடவும்.
* நறுக்கிய பூசணி, உப்பு மற்றும் கீறிய பச்சை மிளகாய் சேர்க்கவும்.
* சிறிது தண்ணீர் சேர்த்து சமைக்கவும்.
* பூசணிக்காய் மற்றும் காராமணி  முழுவதுமாக வெந்ததும், அதில் கறிவேப்பிலை சேர்த்து தேங்காய் எண்ணெயில் தாளிக்கவும்.
* தேங்காய் பால் சேர்த்து 3-4 நிமிடங்கள் மிதமான சூட்டில் கொதிக்க விடவும்.

## வகைகள்
நம்பூதிரி வகை ஓலன் சற்று வித்தியாசமானது.

## மேலும் பார்க்கவும்

* கேரளாவின் உணவு வகைகள்

## மேற்கோள்கள்

## வெளி இணைப்புகள்

* nammuderuchikal.com/olan  - ஓலன் செய்முறை
* Youtube - தயாரிப்பு வீடியோ
பகுப்பு:கேரள சமையல்
சுல்தான் முகம்மது முசாபர் கான்

**சுல்தான் முகம்மது முசாபர் கான்** (*Sultan Muhammad Muzaffar Khan* ) பாக்கித்தான் நாட்டில் இருக்கும் போம்பா பழங்குடியினரின் தலைவர் ஆவார். இன்றைய ஆசாத் சம்மு காசுமீர், பாக்கித்தானில் உள்ள முசாஃபராபாத் நகரத்தின் பெயரைக் கொண்டவராக இவர் உள்ளார். காசுமீர்-அசாரா எல்லைப் பகுதிக்கு அருகில் உள்ள பல்வேறு மலைவாழ் பழங்குடியினரை ஒருங்கிணைத்து, சீலம் மற்றும் நீலம் ஆறு ஆகிய இரண்டு நதிகள் இருக்கும் இடத்திற்கு அருகில் குடியேற அவர்களை சமாதானப்படுத்தினார்.
## மேற்கோள்கள்

## புறணைப்பு
* ''Delhi Sultans and Rajas 1300-1526''
பகுப்பு:பாக்கித்தான்
பகுப்பு:பாக்கித்தானியர்கள்
தானி அருவி

**தானி அருவி** (*Dhani Waterfall*) என்பது பாக்கித்தான் நாட்டில் உள்ள ஆசாத் காசுமீரின் முசாபராபாத்து மாவட்டத்தில் இருக்கும் நீலம் பள்ளத்தாக்கில் அமைந்துள்ள அருவியாகும். முசாபராபாத்து மாவட்டத்தில் இருந்து 38 கிலோமீட்டர் (24 மைல்) தொலைவில் இந்த அருவி உள்ளது. நீலம் பள்ளத்தாக்கில் காணப்படும் மிக உயரமான அருவியும் இதுவேயாகும். கடல் மட்டத்திலிருந்து 1092 மீட்டர் உயரத்தில் (3583 அடிகள்) தானி அருவி உள்ளது. 15 மீட்டர் உயரத்திலிருந்து இங்கு நீர் விழுகிறது. ஒவ்வொரு பருவத்திலும் மார்ச்சு மாதம் முதல் சூன் மாதம் வரை இங்கு நீரோட்டம் நன்றாக இருக்கும். சூலை மாதம் முதல் நீர் மட்டம் குறைவாக இருக்கும். தானி நோசெரி அருவி என்ற பெயராலும் இது அறியப்படுகிறது. 

## மேற்கோள்கள்

பகுப்பு:பாக்கித்தானின் அருவிகள்
கபாசு தீவு

**கபாசு தீவு** (ஆங்கிலம்: *Kapas Island;* மலாய்: *Pulau Kapas;* ஜாவி: ڤولاو كاڤس
## புற இணைப்புகள்

* Tourism Malaysia - Pulau Kapas
* 

பகுப்பு:மலேசியாவின் தீவுகள்
பகுப்பு:திராங்கானு
தீன் முரா

**தீன்முரா** என்பது இந்தியாவின் கேரளாவைச் சேர்ந்த செயிண்ட் தாமஸ் கிறிஸ்தவர்களின் பாரம்பரிய *விருந்தாகும்* . இந்தப் பண்டிகை கால தீன்முரா, ஓர் அசைவ விருந்து சாப்பாட்டு வகையாகும். ஓணம் பண்டிகையின் போது பரிமாறப்படும் சைவ விருந்தான *[[சத்யா (விருந்து)|சத்யாவிலிருந்து]]* தீன்முரா முற்றிலும் வேறுபட்ட விருந்தாகும். இது பொதுவாக கிறிஸ்துமஸ், ஈஸ்டர், நல்பிறவி, பிண்டிக்குதி பெருநாள், துக்ரானா போன்ற கிறிஸ்தவ பண்டிகைகளிலும், திருமணம், ஞானஸ்நானம், மற்றும் நிச்சயதார்த்தம் போன்ற கிறிஸ்தவர்களின் குடும்ப விழாக்களிலும் பரிமாறப்படுகிறது.  

ஒரு வழக்கமான *தேன்முரா*, ஒயின் உடன் கேக், *சல்லாஸுடன் (ஒரு வகையான [[சாலட்]] )* இறைச்சி கட்லெட், *[[அப்பம்|ஆப்பம்]]*, *[[பரோட்டா]]*, இறைச்சி இளம் குழம்பு,  மீன் மொல்லி, புழுங்கல் அரிசி சாதம், மலபார் மத்தி கறி மற்றும் மாட்டிறைச்சி *விண்டலூ* ஆகியன அடங்கும். தேவைக்கேற்ப உணவு பட்டியல் விரிவாகும்.   

## மேற்கோள்கள்

பகுப்பு:கேரள சமையல்
தீயல் (துணைக்கறி)

**தீயல்** (ஒலிப்பு [t̪iːjal]) என்பது இந்திய மாநிலமான கேரளாவில் இருந்து உருவான தென்னிந்திய துணைக்கறி உணவாகும். இது ஒரு இளம் குழம்பு பதத்தில் சமைக்கப்படும் துணைக்கறியாகும்.  வறுத்த தேங்காய், கொத்தமல்லி விதைகள், காய்ந்த சிவப்பு மிளகாய் மற்றும் வெந்தயம் ஆகியவற்றைக் கொண்டு அரைத்த மசாலா கலவையை அடிப்படையாகக் கொண்டு  சமைக்கப்படுகிறது. இது அனைத்து மசாலாப் பொருட்களையும் சேர்த்து அரைத்த விழுதுடன்   காய்கறிகளுடன் புளி தண்ணீர் கலந்து  சமைக்கப்படுகிறது. சமைத்து முடிந்ததும் இது ஒரு செறிவான பழுப்பு நிற குழம்பாகிறது. இது  பொதுவாக அரிசிச் சோற்றுடன் பரிமாறப்படுகிறது. 

"எரிந்த உணவு" என்று பொருள்படும் தீயல், வறுத்த தேங்காய் மற்றும் பொதுவாக கரும்பழுப்பு நிறத்தில் இருக்கும் வழக்கமான கேரள உணவாகும். வறுத்த  தேங்காய் துருவல் மற்றும் புளியில் இருந்தும் அதன் நிறத்தைப் பெறுகிறது. கேரளாவின் சில பகுதிகளில் நடைபெறும், பாரம்பரிய ஓணம் சத்யா விருந்தில் தீயல் கட்டாயம் சேர்க்கப்படும்.

இறால் தீயல்  மிகவும் பிரபலமானது ஆகும். சின்ன வெங்காயம் அல்லது பெரிய வெங்காயம், பாகற்காய், உருளைக்கிழங்கு, கத்திரிக்காய், வெண்டைக்காய், வெள்ளரிக்காய் மற்றும்  மாங்காய் ஆகியவை தீயலுக்குப் பயன்படுத்தப்படும் காய்கறிகள். 

## வெளி இணைப்புகள்

* தீயல் | உள்ளி தீயல் | கேரளா ஸ்டைல் ரெசிபி | அரிசிக்கு இந்திய வாசனை குழம்பு (வீடியோ). ஆர் ஸ்ரீதேவி, 2020.

## மேற்கோள்கள்

பகுப்பு:கேரள சமையல்
பகுப்பு:தென்னிந்திய சமையல்
இரியாத்து கேலரி பேரங்காடி

**இரியாத்து கேலரி பேரங்காடி** (*Riyadh Gallery Mall*) சவூதி அரேபியாவின் இரியாத் நகரத்தில் அமைந்துள்ளது. கிங் பகத்து சாலைக்கும் ஓலயா தெருவுக்கும் இடையே உள்ள சந்திப்பில் ஓர் உட்புற வணிக மையமாகவும், ஒரு வணிக வளாகமாகவும் இது இயங்குகிறது. 2007 ஆம் ஆண்டு 154,740 சதுர மீட்டர் பரப்பளவில் திறக்கப்பட்ட இரியாத் கேலரி பேரங்காடி மறைந்த தொழிலதிபர் சேக் சலே அல்-இராய்கிக்கு சொந்தமானதாகும். சவுதி அரேபியாவின் தலைநகரில் உள்ள மிகவும் பிரபலமான பேரங்காடிகளில் இதுவும் ஒன்றாகும். பல சில்லறை விற்பனை நிலையங்கள், பெரும் சந்தைகள் மற்றும் பல்பொருள் அங்காடிகள் இங்குள்ளன. 2019 ஆம் ஆண்டு இப்பேரங்காடி ஏலம் விடப்பட்டது. 

## வரலாறு
2006 ஆம் ஆண்டு சூலை மாதத்தின் பிற்பகுதியில், அல் இயசிரா செய்தித்தாள், இரியாத்து கேலரி பேரங்காடி அதன் நிறைவில் எண்பது சதவீதத்தை நெருங்கிவிட்டதாக அறிவித்தது. மேலும் சேக் சலே பின் அப்துல் அசீசு அல் ரச்கி வணிக மன்றம் 2007 ஆம் ஆண்டு ஆகத்து மாதம் 28  அன்று வணிக வளாகத்தை தொடங்க முடிவு செய்தது.
 
## அமைப்பு
இரியாத்து கேலரி பேரங்காடியில்  4 தளங்கள் உள்ளன. இத்தளங்களில் மொத்தம் 170 கடைகள் இடம்பெற்றுள்ளன.  அங்காடியில் நுழைவுக்கும் வெளியேறவும் 7 வாயில்கள் உள்ளன. 160 அறைகள் கொண்ட 4-நட்சத்திர தகுதியிலான உணவு விடுதி ஒன்றும் இதில் உள்ளடங்கியுள்ளது.

## மேற்கோள்கள்


பகுப்பு:சவூதி அரேபியா
பகுப்பு:பேரங்காடிகள்
உசுமானியா பிசுகோத்து

**உசுமானியா பிசுகோத்து** என்பது ஐதராபாத்தில்  பிரபலமான தேநீர் பிசுகோத்து ஆகும். 

## வரலாறு
ஐதராபாத்தின் கடைசி நிஜாம் மிர் உஸ்மான் அலி கானின் கோரிக்கையின் பேரில் பிஸ்கட் முதலில் வாட்டப்பட்டது, அவர் சிறிது இனிப்பு மற்றும் சிறிது காரம் கொண்ட தின்பண்டத்தை (Snack) விரும்பினார். உஸ்மானியா பிசுகோத்துகளின் மாறுபாடுகள் மற்ற மாநிலங்களிலும் உள்ளன; சென்னையில், 'நெய் பிசுகோத்து' என்று அழைக்கப்படும் தின்பண்டம் இதே போன்றதே ஆகும்.

இது ஐதராபாத்தில் உள்ள கலாச்சார அடையாளங்களில் ஒன்றாகும். குறிப்பாக சார்மினார் மற்றும் பழைய ஐதராபாத் போன்ற இடங்களில் விற்கப்படுகிறது. இது உஸ்மானியா மருத்துவமனையின் அருகில் உள்ள நியூ கிராண்ட் ஹோட்டல் போன்ற கஃபேக்களில் விற்கப்பட்டது, நகரத்தில் உள்ள பேக்கரிகளை இரணி தேநீருடன் சேர்த்து பட்டியலில் சேர்க்க வேண்டும் என்று கோரியது.  
thumb|249x249px| விதுஷி கௌசிக் தயாரித்த பிசுகோத்து/குக்கீகள்

## மேலும் பார்க்கவும்

* மாவு குருபியே

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:ஐதராபாத்து
பகுப்பு:தெலிங்கானா சமையல்
ஐதராபாத்து மராக்

**ஐதராபாத்து மராக்** அல்லது **மராக்** என்பது ஒரு காரமான இறைச்சி வடிசாறு (soup)  ஆகும். இது இந்தியாவின்  ஐதராபாத்து நகரத்தில் புழங்கும்  ஐதராபாத்து சமையலின் ஒரு பகுதியாகப் பரிமாறப்படுகிறது. இது எலும்புடன் மென்மையான ஆட்டிறைச்சியிலிருந்து சமைக்கப்படுகிறது.   இந்த சுவையான வடிசாறு,   ஐதராபாத்து திருமண விருந்துகளில்,  தொடக்க பானமாக பரிமாறப்படுவது வழக்கமாகிவிட்டது.

## தேவையான பொருட்கள்
உள்ளூரில் கிடைக்கும் ஆட்டிறைச்சி மற்றும் எலும்பு, வெங்காயம், முந்திரி, தயிர், தேங்காய்த் துருவல், காய்ச்சிய பால், கிரீம், இஞ்சி-பூண்டு விழுது, உப்பு, ஏலக்காய், இலவங்கப்பட்டை, கிராம்பு, கருப்பு மிளகு தூள், பச்சை மிளகாய் ஆகியன ஆகும் .

## மேலும் பார்க்கவும்

* சூப்களின் பட்டியல்

## மேற்கோள்கள்

## வெளி இணைப்புகள்

* செய்முறை 
* மராக் செய்முறை 
பகுப்பு:ஐதராபாத் சமையல்
பகுப்பு:தெலிங்கானா சமையல்
முப்பீனைல் பாசுபைட்டு

**முப்பீனைல் பாசுபைட்டு** (*Triphenyl phosphite*) என்பது P(OC6H5)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். நிறமற்றதாகவும் பிசுபிசுப்புத்தன்மை கொண்ட நீர்மமாகவும் இது காணப்படுகிறது. 

## தயாரிப்பு
வினையூக்கி அளவு காரத்தின் முன்னிலையில் பாசுபரசு முக்குளோரைடுடன் பீனாலைச் சேர்த்து வினைபுரியச் செய்தால் முப்பீனைல் பாசுபைட்டு உருவாகிறது.
:PCl3 + 3 HOC6H5  →  P(OC6H5)3 + 3 HCl

## வினைகள்

மும்மெத்தில்பாசுபீன் தயாரிப்பதற்கான முன்னோடி சேர்மமாக முப்பீனைல் பாசுபைட்டு பயன்படுத்தப்படுகிறது. பாசுபரசு முக்குளோரைடை விட குறைவான மின் கவர் தன்மை கொண்டுள்ள P3+ அயனியின் ஆதாரமாகவும் செயல்படுகிறது:
: (C6H5O)3P  +  3CH3MgBr  → P(CH3)3 + 3"MgBrOC6H5"
முப்பீனைல் பாசுபைட்டு மெத்தில் அயோடைடால் நான்கிணையச் சேர்மமாக்கப்படுகிறது:
: (C6H5O)3P + CH3I → [CH3(C6H5O)3P]+I−

## ஒருங்கிணைவுச் சேர்மங்கள்

ஒருங்கிணைவு வேதியியலில் முப்பீனைல் பாசுபைட்டு ஒரு பொதுவான ஈந்தணைவியாகும். M[P(OC6H5)3]4 (M = Ni, Pd, Pt) என்ற வகையிலான சுழிய இணைதிறன் அணைவுச் சேர்மங்களை இது உருவாக்குகிறது. பிசு(வளைய ஆக்டா டையீன்)நிக்கல் சேர்மத்திலிருந்து டையீனை இடப்பெயர்ச்சி செய்யும் வினையின் மூலமாக நிக்கல் அணைவுச் சேர்மங்களை தயாரிக்கலாம்:
: Ni(COD)2 + 4 P(OC6H5)3 → Ni[P(OC6H5)3]4 + 2 COD 
தொடர்புடைய அணைவுச் சேர்மங்கள் ஆல்க்கீன்களின் ஐதரோசயனேற்றத்திற்கான ஒருபடித்தான வினையூக்கிகளாகும். இது Fe(0) மற்றும் Fe(II) சேர்மங்களான ஈரைதரைடு H2Fe[P(OC6H5)3]4 போன்ற பல்வேறு வகையான சேர்மங்களையும் உருவாக்குகிறது.

## பல்லுருவமாக்கம்
கரிமச் சேர்மங்களில் உள்ள பல்லுருவமாக்கச் சேர்மங்களுக்கு முப்பீனைல் பாசுபைட்டு ஒரு குறிப்பிடத்தக்க எடுத்துக்காட்டு ஆகும். அதாவது சுமார் 200 கெல்வின் வெப்பநிலையில் இரண்டு வெவ்வேறு படிகவடிவமற்ற வடிவங்களில் காணப்படுகிறது. முப்பீனைல் பாசுபைட்டின் ஒரு பல்லுருவமாக்க வடிவச் சேர்மம் அயனத் திரவங்களின் படிகமாக்கல் மூலம் பெறப்பட்டது.

## மேற்கோள்கள்

பகுப்பு:பீனால் ஈதர்கள்
பகுப்பு:கரிம பாசுபைட்டுகள்
கே. பொன்னையா

**கே. பொன்னையா** (*K. Ponniah*)(பிறப்பு, மார்ச் 17, 1914) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் வால்பாறையினைச் சார்ந்தவர். உடுமலைப்பேட்டையிலும் கோயம்புத்தூரிலும் கல்வி பயின்றவர். இவர் 1962ஆம் ஆண்டு நடைபெற்ற சென்னை மாநில சட்டமன்றத் தேர்தலில் ஆனைமலை சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றிபெற்றார்.

## மேற்கோள்கள்

பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:கோயம்புத்தூர் மாவட்ட மக்கள்
ஆனைமலை சட்டமன்றத் தொகுதி

**ஆனைமலை சட்டமன்றத் தொகுதி** (*Anamalai Assembly constituency*) என்பது இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தில் இருந்த தொகுதியாகும். இது கோயம்புத்தூர் மாவட்டத்தில் அமைந்திருந்தது. இத்தொகுதி 1962ஆம் ஆண்டு நடைபெற்ற சட்டமன்றத் தேர்தலில் மட்டுமே செயல்பாட்டில் இருந்தது.

## மேற்கோள்கள்

## வெளியிணைப்புகள்

பகுப்பு:கோயம்புத்தூர் மாவட்டத்தின் நீக்கப்பட்ட சட்டமன்றத் தொகுதிகள்
உள்நாட்டு வருவாய் துறை (நேபாளம்)

**நேபாளம் உள்நாட்டு வருவாய்த் துறை  (''Inland Revenue Department (Nepal)'')** என்பது காத்மாண்டுவிலுள்ள இலாசிம்பட்டில் அமைந்துள்ள நிதி அமைச்சகத்தின் கீழ் உள்ள நேபாள அரசாங்கத்தின் ஒரு துறையாகும்.  தற்போது வரிச் சட்டங்களைச் செயல்படுத்துவதற்கும் பின்வரும் வரிகளின் நிர்வாகத்திற்கும் இத்துறை பொறுப்பாகும்: வருமான வரி, மதிப்பு கூட்டப்பட்ட வரி, கலால் வரி மற்றும் பொழுதுபோக்கு கட்டணம் (திரைப்பட மேம்பாட்டுக் கட்டணம்) போன்ற கடமைகள்.

நேபாள வருவாய்த் துறை பின்வரும் செயல்பாடுகளை செய்கிறது:

1. வரி நிர்வாகம்

2. வரிக் கொள்கை

3. வரி செலுத்துவோர் சேவைகள்

4. பதிவு, வருவாய் வசூல்

5. வரி தணிக்கை

6. வரி அமலாக்கம் மற்றும் விசாரணை

7. மதிப்பாய்வு & மேல்முறையீடு

8. வரி திருப்பி கொடுத்தல்

9. முன்கூட்டியே விதிப்பு

10. வரி ஒப்பந்தம் மற்றும் பன்னாட்டு  வரிவிதிப்பு

11. கலால் மற்றும் மதுபான நிர்வாகம்

நேபாள உள்நாட்டு வருவாய் துறை  காத்மாண்டுவில் மையமாக அமைந்துள்ளது. நேபாளம் முழுவதும் 1 பெரிய வரி செலுத்துவோர் அலுவலகம், 1 நடுத்தர அளவிலான வரி செலுத்துவோர் அலுவலகம், 43 உள்நாட்டு வருவாய் அலுவலகங்கள் மற்றும் 39 வரி செலுத்துவோர் சேவை அலுவலகங்கள் உட்பட 84 கள அலுவலகங்கள் இத்துறையின் கீழ் உள்ளன.  முன்னர் இருந்த வரித்துறை 1960 ஆம் ஆண்டு நிறுவப்பட்டது. உள்நாட்டு வருவாய் துறை மற்றும் இதன் மாவட்ட அலுவலகங்கள் முற்றிலும் செயல்பாட்டு வரிசையில் இயங்குகின்றன. வரி செலுத்துவோர் சேவையும், தணிக்கை மற்றும் சேகரிப்பும் முக்கிய செயல்பாடுகளில்  அடங்கும்.

## மேற்கோள்கள்


பகுப்பு:நேபாளம்
பகுப்பு:நேபாள அரசு
சாவோ அணை

**சாவோ அணை** (*Zao Dam*) சப்பான் நாட்டின் யமகட்டா மாகாணத்தில் அமைந்துள்ள தாழ்வடிநில ஈர்ப்பு அணையாகும்.  66 மீட்டர் உயரமும் 273.8 மீட்டர் நீளமும் கொண்டதாக கட்டப்பட்டுள்ளது. வெள்ளக் கட்டுப்பாடு மற்றும் நீர் விநியோகத்திற்காகப் சாவோ அணை பயன்படுத்தப்படுகிறது. அணையின் நீர்ப்பிடிப்பு பகுதி 21 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 24 எக்டேர்களாகும். 7300 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1965 ஆம் ஆண்டு  தொடங்கப்பட்டு 1969 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
ஓ. வெங்கடசுப்பா ரெட்டி

**ஓ. வெங்கடசுப்பா ரெட்டி** (*O. Venkatasubba Reddy*) (பிறப்பு நவம்பர் 1906) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். செங்கல்பட்டு மாவட்டம் வேடந்தாங்கலைச் சார்ந்த, இவர் 1962 சென்னை மாநில சட்டமன்றத் தேர்தலில் அச்சரப்பாக்கம் தொகுதியிலிருந்து இந்தியத் தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் முதலாவது (1952-1957) மற்றும் இரண்டாவது (1965-1962) சட்டமன்றத்தில் மதுராந்தகம் சட்டமன்றத் தொகுதி உறுப்பினராகவும் இருந்துள்ளார்.

## மேற்கோள்கள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வாசிங்டன் கடற்படை மாநாடு

**வாஷிங்டன் கடற்படை மாநாடு** , வாஷிங்டன் ஆயுத மாநாடு அல்லது வாஷிங்டன் ஆயுதக் குறைப்பு மாநாடு என்றும் அழைக்கப்படுகிறது, இது அமெரிக்கா ஜனாதிபதி வாரன் ஜி. ஹார்டிங் என்பவரால் அழைக்கப்பட்ட ஒரு இராணுவ மாநாடு ஆகும், இது 1921 நவம்பர் 12 முதல் 1922 பிப்ரவரி 6 வரை வாஷிங்டன் டி.சி.யில் நடைபெற்றது. பசிபிக் பெருங்கடல் மற்றும் கிழக்கு ஆசியாவின் நலன்களைப் பற்றி அமெரிக்கா, ஜப்பான், சீனா, பிரான்ஸ், பிரிட்டன், இத்தாலி, பெல்ஜியம், நெதர்லாந்து மற்றும் போர்ச்சுகல் ஆகிய ஒன்பது நாடுகள் பங்கேற்றன. சோவியத் ரஷ்யா மாநாட்டிற்கு அழைக்கப்படவில்லை. இது அமெரிக்காவில் நடைபெற்ற முதல் சர்வதேச மாநாடு மற்றும் வரலாற்றில் முதல் ஆயுதக் கட்டுப்பாட்டு மாநாடு ஆகும், மேலும் காஃப்மேன், 1990 காண்பித்தபடி, அரசியல் நிராயுதபாணியான ஆயுதமேந்திய இயக்கத்திற்கான முன்மாதிரியாக இது அரசியல் விஞ்ஞானிகளால் ஆய்வு செய்யப்படுகிறது.

டவுன்டவுன் வாஷிங்டன் டி.சி.யில் உள்ள மெமோரியல் கான்டினென்டல் ஹாலில் நடைபெற்றது, இது மூன்று முக்கிய ஒப்பந்தங்களை விளைவித்தது: நான்கு சக்தி ஒப்பந்தம், ஐந்து சக்தி ஒப்பந்தம் (பொதுவாக வாஷிங்டன் கடற்படை ஒப்பந்தம் என்று அழைக்கப்படுகிறது), ஒன்பது-சக்தி ஒப்பந்தம் மற்றும் பல சிறிய ஒப்பந்தங்கள். இந்த ஒப்பந்தங்கள் 1920 களில் அமைதியைப் பாதுகாத்தன, ஆனால் பெருகிய முறையில் பெரும் மந்தநிலையின் உலகில் புதுப்பிக்கப்படவில்லை.

1921 - 1922 வாஷிங்டனில் ஒரு சர்வதேச மாநாடு நடைபெற்றது. ஜப்பான், இங்கிலாந்து, இங்கிலாந்து, பிரான்ஸ் மற்றும் இத்தாலி உள்ளிட்ட ஒன்பது நாடுகளும், சீனா, நெதர்லாந்து, பெல்ஜியம், போர்ச்சுகல் ஆகிய ஐந்து நாடுகளும் பங்கேற்றன. ஐந்து முக்கிய சக்திகளுக்கு இடையில் முடிவடைந்த கடற்படை நிராயுதபாணியான ஒப்பந்தத்தில், பிரதான கப்பலை 10 ஆண்டுகளாக நிறுத்தி, வைத்திருக்கும் கப்பலின் மொத்த டன் விகிதத்தை 5, 3, 3, பிரெஞ்சு மற்றும் இத்தாலி 1.75 என நிர்ணயித்தோம். பசிபிக் கோட்டை வசதி. கூடுதலாக, பங்கேற்கும் அனைத்து நாடுகளின் ஒன்பது கட்சி ஒப்பந்தம் , ஜப்பான், இங்கிலாந்து, அமெரிக்கா மற்றும் பிரான்ஸ் ஆகிய நான்கு நாடுகளின் ஒப்பந்தம் முடிவுக்கு வந்தது, ஜப்பான்-இங்கிலாந்து கூட்டணி கைவிடப்பட்டது. ஜப்பான் பாதகமாக மாறியது மற்றும் ஜப்பானுக்கும் அமெரிக்காவிற்கும் இடையிலான மோதலுக்கு பங்களித்தது.

## மேற்கோள்கள்
ரிச்சர்ட் டபிள்யூ. ஃபான்னிங், அமைதி மற்றும் நிராயுதபாணியாக்கம்: கடற்படை போட்டி மற்றும் ஆயுதக் கட்டுப்பாடு, 1922-1933 (1995) பக். 1-24

பகுப்பு:கடற்படை
ஆனியின் தேற்றம்

யூக்ளீட் வடிவவியலில் **ஆனியின் தேற்றம்** (*Anne's theorem*) என்பது ஒரு குவிவு நாற்கரத்துக்குள் அமைந்த சில பரப்பளவுகளின் சமத்தன்மையைப் பற்றிக் கூறுகிறது. பிரெஞ்சு கணிதவியலாளர் பியர்ரெ-லியோன் ஆனி (Pierre-Leon Anne, 1806–1850) என்பவரின் பெயரால் அழைக்கப்படுகிறது. 

தேற்றத்தைன் கூற்று:

:*ABCD ஒரு இணைகரமல்லாதக் குவிவு நாற்கரம். அதன் [[மூலைவிட்டம்|மூலைவிட்டங்கள்]] AC, BD. மூலைவிட்டங்களின் [[நடுப்புள்ளி]]கள் முறையே E, F. நாற்கரத்தின் உள்ளமையும் ஏதாவது ஒரு புள்ளி L. இப்புள்ளி நாற்கரத்தின் பக்கங்களுடன் சேர்ந்து நான்கு முக்கோணங்களை உருவாக்குகிறது. இவற்றில் எதிரெதிர் சோடி முக்கோணங்களின் பரப்பளவுகளின் கூட்டுத்தொகைகள் சமம் என்றால் புள்ளி L, நாற்கரத்தின் மூலைவிட்டங்களின் நடுப்புள்ளிகளை இணைக்கும் கோட்டின் ([[நியூட்டன் கோடு]]) மீது அமையும். அதாவது, &nbsp;*Area*(BCL)&nbsp;+&nbsp;*Area*(DAL) =&nbsp;*Area*(LAB)&nbsp;+&nbsp;*Area*(DLC)&nbsp;) எனில், E, F புள்ளிகளை இணைக்கும் கோட்டின் மீது புள்ளி L அமையும்.*

ஒரு இணைகரத்தின் இரு மூலைவிட்டங்களின் நடுப்புள்ளிகள் இரண்டும் ஒரே புள்ளியாக இருக்கும் என்பதால், இணைகரத்துக்கு நியூட்டன் கோடு இல்லை. எனினும் இணைகரத்தின் உள்ளமையும் ஏதாவது ஒரு புள்ளிக்குத் தேற்றத்தின் பரப்பளவு முற்றொருமை உண்மையாக இருக்கும்.

ஆனியின் தேற்றத்தின் மறுதலையும் உண்மை. அதாவது, ஒரு நாற்கரத்தின் உள்ளமையும் புள்ளி ஒன்று நாற்கரத்தின் நியூட்டன் கோட்டின் மீது அமைந்தால் தேற்றத்தில் தரப்பட்டுள்ள பரப்பளவு முற்றொருமை உண்மையாகும்.

## மேற்கோள்கள்
*Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, , pp. 116–117 ()
*Ross Honsberger: *More Mathematical Morsels*. Cambridge University Press, 1991, , pp. 174–175 )

## வெளியிணைப்புகள்
*''Newton's and Léon Anne's Theorems'' at cut-the-knot.org
*Andrew Jobbings: ''The Converse of Leon Anne's Theorem'' 
*

பகுப்பு:நாற்கரங்கள் பற்றிய தேற்றங்கள்
கடற்சளி

**கடற்சளி** அல்லது **கடலெச்சில்** என்று அறியப்படுவது உலகம் முழுவதும் உள்ள பெருங்கடல்களில் குறிப்பாக நடுநிலக் கடலில் காணப்படும் அடர்த்தியான மற்றும் வழவழப்பான ஒரு உயிரினமாகும்.   

## கலவை
கடற்சளியானது எண்ணிலடங்கா நுண்ணுயிரிகளால் ஆனது. கடற்பரப்பில் பாசுபரசு அதிகரிப்பதாலும் உலக வெப்பமயமாதலினாலும் வறட்சியினாலும் இது உருவாவதாய் கருதப்படுகிறது.

வலது|thumb|கடற்சளி  

## தாக்கம்
கடற்சளியானது கடல்வெப்பமயமாதலை அதிகரிக்கின்றது. கடல் வாழ் உயிரினங்களின் செவுள்களில் அடைபட்டு அவை சுவாசிப்பதை தடுக்கிறது. தீநுண்மிகள் பரவிட வித்திடுகிறது.

மனிதர்களுக்கு கடற்சளியை உட்கொள்வதால் எந்த ஆபத்தும் இல்லை என்றாலும் சுற்றுச்சூழல் மற்றும் மீன்வளத்தை பாதிக்கின்றது. கடற்சளி உள்ள நீர் துர்நாற்றம் வீசும் என்பதால் அது குளிப்பதற்கு உகந்தது அல்ல. இதனால் சுற்றுலாத் துறை பாதிக்கப்படுகிறது.

thumb|425x425px|நடுநிலக் கடலில் கடற்சளி குழுமம்

## நடவடிக்கைகள்
பருவநிலை மாற்றத்தைக் கட்டுக்குள் கொண்டு வருதல், கழிவுநீர் மேலாண்மை மற்றும் கடற்சளியை சேகரித்து அகற்றுதல் ஆகியவை கடற்சளிகளின் குழுமத்திற்கு எதிரான நடவடிக்கைகள் ஆகும். 

## மேற்கோள்கள்

பகுப்பு:கடல்வாழ் உயிரினங்கள்
சல்பாய் உடன்படிக்கை

**சல்பாய் உடன்படிக்கை** (*Treaty of Salbai*) 1782 ஆம் ஆண்டு மே மாதம்  17 ஆம் தேதியன்று  மராட்டியப் பேரரசு மற்றும் பிரித்தானிய கிழக்கிந்திய கம்பெனியின் பிரதிநிதிகளால் கையொப்பமிடப்பட்டது.  முதல் ஆங்கிலோ-மராத்தா போரின் முடிவைத் தீர்ப்பதற்கான நீண்ட பேச்சுவார்த்தைகளுக்குப் பிறகு வாரன் ஏசுட்டிங்சு மற்றும் மகாதாச்சி  சிந்தியா இடையே இவ்வொப்பந்தம் கையெழுத்தானது. இந்த விதிமுறைகளின் கீழ், பிரித்தானிய நிறுவனம் சல்செட் மற்றும் புரோச் ஆகியவற்றின் கட்டுப்பாட்டைத் தக்க வைத்துக் கொண்டது. மராட்டியர்கள் மைசூர் ஐதர் அலியைத் தோற்கடித்து கர்நாடகாவின் பிரதேசங்களை மீண்டும் கைப்பற்றுவார்கள் என்பதற்கான உத்தரவாதத்தைப் பெற்றது. மராத்தியர்கள் தங்கள் பிரதேசங்களில் குடியேற்றங்களை நிறுவுவதற்கு பிரெஞ்சுக்காரர்கள் தடைசெய்யப்படுவார்கள் என்றும் உறுதியளித்தனர். பதிலுக்கு, ஆங்கிலேயர்கள் தங்கள் ஆதரவாளரான ரகுநாத் ராவுக்கு ஓய்வூதியம் வழங்க ஒப்புக்கொண்டனர். மேலும் இரண்டாம் மாதவராவ் மராட்டியப் பேரரசின் பேசுவாவாக  இருக்க ஒப்புக்கொண்டனர். சூம்னா நதிக்கு மேற்கே மகாத்ச்சி சிண்டேவின் பிராந்திய உரிமைகோரல்களையும் ஆங்கிலேயர்கள் அங்கீகரித்தார்கள். புரந்தர் உடன்படிக்கைக்குப் பிறகு ஆங்கிலேயர்களால் ஆக்கிரமிக்கப்பட்ட அனைத்துப் பகுதிகளும் மராட்டியர்களுக்குத் திருப்பிக் கொடுக்கப்பட்டன.

1802 ஆம் ஆண்டில் இரண்டாம் ஆங்கிலோ-மராத்தியப் போர் வெடிக்கும் வரை மராட்டியப் பேரரசுக்கும் பிரித்தானிய கிழக்கிந்தியக் கம்பெனிக்கும் இடையே ஒப்பீட்டளவில் அமைதி நிலவியது. டேவிட் ஆண்டர்சன் கிழக்கிந்திய கம்பெனியின் சார்பாக சல்பாய் உடன்படிக்கையை முடித்து வைத்தார்.

## மேற்கோள்கள்

## ஆதாரங்கள்
* ஓல்சன், இயேம்சு இசுடூவர்ட்டு மற்றும் சேடில், ராபர்ட். *பிரிட்டிசு பேரரசின் வரலாற்று அகராதி* . கிரீன்வுட் பிரசு, 1996.

பகுப்பு:மும்பை
பகுப்பு:இந்திய வரலாறு
பகுப்பு:மராட்டியப் பேரரசு
பிரம்மகுப்தரின் கணக்கு

**பிரம்மகுப்தரின் கணக்கு** (*Brahmagupta's problem*), கிபி 628 ஆம் ஆண்டில் இந்தியக் கணிதவியலாளரான பிரம்மகுப்தரால் கண்டறியப்பட்டது. இக்கணக்கு அவரது "பிரம்மசுபுடசித்தாந்தம்" என்ற நூலில் இடம்பெற்றுள்ளது.

கணக்கு: பெல்லின் சமன்பாட்டுக்குத் தீர்வு காணல்:

பெல்லின் சமன்பாடு:
: x^2 - 92y^2 = 1,  x,y>0 மற்றும் முழு எண்கள்.

இச்சமன்பாட்டிற்கு பிரம்மகுப்தர் அளித்த மிகச்சிறிய தீர்வு:
: (x,y) = (1151,120).

## இவற்றையும் காணவும்
*பிரம்மகுப்தர்
*இந்தியக் கணிதவியலாளர்களின் பட்டியல்
*பெல்லின் சமன்பாடு
*தேரவியலா சமன்பாடுகள்

## வெளியிணைப்புகள்

பகுப்பு:பிரம்மகுப்தர்
எர்மியோன் (ஆர்கோலிஸ்)

**எர்மியோன்** (*Hermione*    )  அல்லது **ஹெர்மியம்** அல்லது **ஹெர்மியன்** (Ἑρμιών  அல்லது Ἑρμιῶν  ) என்பது ஆர்கோலிசின் தெற்கு முனையில் இருந்த ஒரு நகரமாகும். இது கிரேக்க வரலாற்றின் பாரம்பரிய காலத்தில் ஒரு சுதந்திர நகர அரசாக இருந்தது. மேலும் எர்மியோனிஸ் ( **Ἑρμιονίς** ) என்ற பெயருடைய ஒரு பிரதேசத்தை உள்ளடக்கியதாக இருந்தது. ஆர்கோலிசின் தெற்கு கடற்கரைக்கும் ஹைட்ரா தீவுக்கும் இடையே உள்ள கடல் இதன் பெயரால் எர்மியோனிடிக் வளைகுடா என்று அழைக்கப்பட்டது.  இது ஆர்கோலிக் மற்றும் சரோனிக் வளைகுடாக்களிலிருந்து வேறுபட்டதாகக் கருதப்படுகிறது.

கிரேக்கத் தொன்மவியலின்படி, எர்மியோன் திரையோப்சால் நிறுவப்பட்டது. எர்மியோனை *[[இலியட்]]டில்* உள்ள கப்பல்களின் பட்டியலில் ஓமர் அதன் உறவு நகரமான அசினுடன் குறிப்பிடுகிறார்.  அசீன் மற்றும் ஈயோன் ஆகியவை ஆரம்ப காலத்தில் டோரியர்களால் கைப்பற்றப்பட்டன. ஆனால் எர்மியோன் நீண்ட காலத்திற்குப் பிறகும் ஒரு சுதந்திர டிரையோபியன் அரசாகத் தொடர்ந்தது. எர்மியோன் டிரையோபியன் நகரங்களில் மிக முக்கியமானதாகத் தோன்றுகிறது. மேலும் இது ஒரு காலத்தில் அருகிலுள்ள கடற்கரையின் பெரும்பகுதியையும், அண்டை தீவுகள் பலவற்றையும் கைப்பற்றியதாகத் தெரிகிறது. ஐட்ரா எர்மியோனியர்களுக்கு சொந்தமானது என்றும், அவர்கள் அந்த தீவை சாமியான் கடற்கொள்ளையர்களிடம் ஒப்படைத்ததாகவும், அவர்கள் அதை டிரோசெனியர்களின் பொறுப்பில் ஒப்படைத்ததாகவும் கூறப்படுகிறது.  கிரேக்க பாரசீகப் போர்களின் போது எர்மியோனியர்கள் டிரையோப்ஸ் என்று குறிப்பிடப்பட்டுள்ளனர்: அவர்கள் மூன்று கப்பல்களை சலாமிஸ் போருக்கும், 300 பேரை பிளாட்டியா போருக்கும் அனுப்பினர். 

## தொல்லியல் ஆய்வு
கிரேக்க மற்றும் ஸ்வீடிஷ் தொல்லியல் ஆய்வாளர்கள் 2015 ஆம் ஆண்டு முதல் ஹெர்மியோனில் ஆய்வு மேற்கொண்டனர். முதலில்  *A Greek cityscape and its people* *என்ற தலைப்பிலான* *ஒரு திட்டமாக அது மேற்கொள்ளப்பட்டது.* பண்டைய ஹெர்மியோன் (2015-2017) பற்றிய ஒரு ஆய்வாக, இது *ஹெர்மியோன்: எ மாடல் சிட்டி* (2018-) என்ற ஆராய்ச்சி திட்டத்தில் மேற்கொள்ளப்பட்டது. கட்டமைக்கப்பட்ட சூழல், நிலப்பரப்பு, குடும்பம் மற்றும் பிற சமூகக் கட்டமைப்புகள் மற்றும் இறுதி சடங்குகள் உட்பட சமயப் பழக்கவழக்கங்கள் ஆகியவற்றின் ஒருங்கிணைந்த ஆய்வுகள் மூலம் நீண்டகாலக் கண்ணோட்டத்தில் கிரேக்க அரசியலில் வாழ்க்கையைப் பற்றிய சிறந்த புரிதலை உருவாக்குவதே இந்தத் திட்டங்களின் நோக்கமாகும். ஆராய்ச்சிகளின் முடிவுகள் ஏதென்ஸில் உள்ள ஸ்வீடிஷ் இன்ஸ்டிடியூட் இதழில் வெளியிடப்பட்டன இது ஓபஸ்குலா ,       மற்றும் தொல்பொருள் ஆய்வு இதழில் வெளியிடப்பட்டது. 

## குறிப்புகள்

பகுப்பு:பண்டைய கிரேக்கம்
நியூட்டனின் தேற்றம் (நாற்கரம்)

யூக்ளீடிய வடிவவியலில் **நியூட்டனின் தேற்றப்படி** (*Newton's theorem*), சாய்சதுரம் தவிர்த்த பிற தொடுகோட்டு நாற்கரம் ஒவ்வொன்றின் உள்வட்டமையமும் அந்தந்த நாற்கரத்தின் நியூட்டன் கோட்டின் மீதமையும்.

*ABCD* என்பது அதிகபட்சமாக இரு இணைபக்கங்கள் கொண்ட தொடுநாற்கரம்; அதன் மூலைவிட்டங்களின் (*AC*, *BD*) நடுப்புள்ளிகள் *E*, *F*. நாற்கரத்தின் உள்வட்ட மையம் *P* எனில், அப்புள்ளி நியூட்டன் கோட்டின் (*EF*) மீது அமையும்.

இரு சோடி இணைபக்கங்களுடைய தொடுநாற்கரம் சாய்சதுரமாக இருக்கும். சாய்சதுரத்தின் மூலைவிட்டங்களின் நடுப்புள்ளிகளும் உள்வட்ட மையமும் ஒரே புள்ளியாக இருக்கும். எனவே சாய்சதுரத்திற்கு நியூட்டன் கோடு இல்லை. 

## நிறுவல்
நியூட்டனின் தேற்றத்தை பீட்டோ தேற்றத்தையும் ஆனியின் தேற்றத்தையும் பயன்படுத்தி நிறுவலாம்.

பைலட்டுத் தேற்றத்தின்படி, ஒரு தொடுநாற்கரத்தின் எதிர் சோடிப்பக்கங்களின் நீளங்களின் கூட்டுத்தொகைகள் சமம் என்பதால் எடுத்துக்கொள்ளப்பட்டத் தொடுநாற்கரத்திற்கு:

:*a*&nbsp;+&nbsp;*c*&nbsp;=&nbsp;*b*&nbsp;+&nbsp;*d* 

உள்வட்ட ஆரம் *r* என்க. *PAD*, *PBC*, *PAB*, *PCD* ஆகிய நான்கு முக்கோணங்களுக்கும் *r* ஆனது செங்குத்து உயரமாக இருக்கும்.

:\begin{align}
         &A(\triangle PAB)+A(\triangle PCD) \\[5pt]
        ={}&\tfrac{1}{2}ra+\tfrac{1}{2}rc=\tfrac{1}{2}r(a+c) \\[5pt]
        ={}&\tfrac{1}{2}r(b+d)=\tfrac{1}{2}rb+\tfrac{1}{2}rd \\[5pt]
        ={}&A(\triangle PBC)+A(\triangle PAD)
\end{align}


அதாவது, எதிரெதிர் முக்கோணங்கள் *PAD*, *PBC* இரண்டின் மொத்தப் பரப்பளவும், அடுத்த சோடி எதிர்முக்கோணங்கள் *PAB*, *PCD* இன் மொத்தப் பரப்பளவும் சமம். எனவே ஆனியின் தேற்றப்படி, *P* புள்ளியானது (உள்வட்டம்), *EF* கோட்டின் (நியூட்டன் கோடு) மீதமையும்.

## மேற்கோள்கள்
*Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, , pp.&nbsp;117–118 ()

## வெளியிணைப்புகள்
* ''Newton’s and Léon Anne’s Theorems'' at cut-the-knot.org

பகுப்பு:நாற்கரங்கள், வட்டங்கள் பற்றிய தேற்றங்கள்
உலூசியா மலை

**உலூசியா மலை** (*Mount Lucia*) மலேசியாவின் சபா மாநிலம் தாவாவ் பிரிவில் அமைந்துள்ள ஓர் எரிமலை கூம்பு மலையாகும். தோராயமாக இம்மலை 1,201 மீட்டர் (3,940 அடி) உயரம் கொண்டுள்ளது.

## நிலவியல்
கடையூழிக்கடுத்த ஈற்றயலடுக்கு காலத்தின் பிற்பகுதியில் உலூசியா மலை தோன்றியது. தாவாவ் எரிமலை வயலில் உள்ள மரியா மலையுடன் சேர்ந்து, மலைகள் பிளேசியோகிளேசு, குவார்ட்சு மற்றும் பிற படிக தாதுக்கள் கொண்ட சாம்பல் எரிமலை பாறைகளால்  ஆனது.

## வரலாறு
1979 ஆம் ஆண்டு முதல் இது தாவாவ் மலைப் பூங்காவின் ஒரு பகுதியாக உள்ளது. காடு மலையேற்ற நடவடிக்கைகள் பூங்காவால் கவனிக்கப்படுகின்றன. இங்கு வனப் பாதை மக்டலேனா மலை மற்றும் மரியா மலைக்கு செல்கிறது. 

## மேற்கோள்கள்


பகுப்பு:மலேசிய மலைகள்‎
பகுப்பு:மலேசியாவின் புவியியல்
பகுப்பு:சபா
தி ஆலன் பார்சன்சு புரோஜெக்டு

**தி ஆலன் பார்சன்சு புரோஜெக்டு** என்பது ஒலிப் பொறியாளர் ஆலன் பார்சன்சும் பாடகரும் பாடலாசிரியருமான எரிக் வூல்வுசனும் இணைந்து 1975ஆம் ஆண்டு உருவாக்கிய ஓரு புரோகிரசிவ் ராக் வகை இசைக்குழு ஆகும். இவர்கள் இருவருமே இசுக்காத்லாந்து நாட்டைச் சேர்ந்தவர்கள் ஆவர். இவர்கள் வெளியிட்ட இசைத்தொகுப்புகள் ஒவ்வொன்றும் ஒரு கருப்பொருளை மையமாக வைத்து உருவாக்கப்பட்டவை. 

## படிமங்கள்

படிமம்:Alan Parsons (2017).jpg|ஆலன் பார்சன்சு, 2017இல்
படிமம்:Alan Parsons 2017-05-19 ap0042cwo.jpg|ஓர் இசை நிகழ்ச்சியின் போது குழு உறுப்பினர்கள் 


## மேற்கோள்கள்


பகுப்பு:இசைக் குழுக்கள்
பகுப்பு:இசைக் கலைஞர்கள்
பகுப்பு:ஆங்கில இசைக்குழுக்கள்
மொரிசியசு தொலைதொடர்பு கோபுரம்

**மொரிசியசு தொலைதொடர்பு கோபுரம்** (*Mauritius Telecom Tower*) மொரிசியசு நாட்டின் தலைநகரமான போர்ட் லூயிசு நகரத்தில் அமைந்துள்ள  ஒரு வானளாவிய கட்டடமாகும். 19 மாடி கட்டிடமான இது மொரிசியசில் காணப்படும் இரண்டாவது மிக உயரமான கட்டிடம் ஆகும். மொரிசியசு நாட்டின் தொலை தொடர்பு துறை தலைமையகம் இங்கு உள்ளது. இதன் உயரம் 88 மீட்டர்கள் ஆகும்.  ஆனால் அதன் இரண்டு இடிதாங்கி கம்பிகளை அளவிடும் போது 101 மீட்டர்  உயரம் உள்ளது.
## மேற்கோள்கள்

பகுப்பு:மொரிசியசு
தாமஸ் எடிசனின் இல்லம்

**தாமஸ் எடிசனின் இல்லம்** என்பது அமெரிக்காவின் கென்டக்கி மாநிலம்   லூயிஸ்வில்  நகரம், புட்சர்டவுன் (Butchertown) பகுதியில் அமைந்துள்ள ஒரு வரலாற்று சிறப்புமிக்க வீடு ஆகும். ஒவ்வொரு தளத்திலும் ஒரு முழுமையான அடுக்குவீடு  கொண்ட இந்த இரட்டை மாடி வீடு (Duplex House) 1850 ஆம் ஆண்டு கட்டப்பட்டது. தாமஸ் எடிசன் 1866 ஆம் ஆண்டு முதல் 1867 ஆம் ஆண்டு வரை லூயிஸ்வில்லில் வாழ்ந்த காலத்தில் இங்கு வசித்திருக்கலாம். இந்த வீட்டில் எடிசனின் கண்டுபிடிப்புகளை காட்சிப்படுத்தும்  அருங்காட்சியகம் உள்ளது. 

## எடிசன் காலத்தில் லூயிஸ்வில்
1866 ஆம் ஆண்டில், அதாவது 19 வயதில், தாமஸ் எடிசன், ஒரு திறமையான தந்திபொறி பணியாளர் ஆவார். வெஸ்டர்ன் யூனியன் (Western Union) என்ற அமெரிக்க பன்னாட்டு நிதி சேவை நிறுவனத்தில் பணியாற்றுவதற்காக லூயிஸ்வில்லுக்கு வந்தார். அப்போது இவருடைய அலுவலகம், முதன்மை மற்றும் இரண்டாவது தெருக்களுக்கிடையே, ஒரு மூலையில் இருந்தது. ஆகஸ்ட் 1866 ஆம் தேதி, பிரேசிலுக்கு ஒரு பயணம் மேற்கொள்ள எண்ணிய எடிசன் இங்கிருந்து  புறப்பட்டார். ஆனால் நீர்வழி மூடப்பட்டதால் நியூ ஆர்லியன்ஸில் திரும்பினார். எனவே, அவர் மீண்டும் லூயிஸ்வில்லில் வேலைக்குத் திரும்பினார்.  புட்ச்சர்டவுன், கிழக்கு வாஷிங்டன் தெருவில் உள்ள இந்த இரட்டை மாடி வீட்டில்  தங்கினார்.

1867 ஆம் ஆண்டில், ஒரு நாள் இரவு நேர வேலையில் பணிபுரிந்து கொண்டிருந்தார். ஆர்வம் காரணமாக வேதியல்  பரிசோதனைகளில் ஈடுபட்டுவந்த எடிசன், அன்று ஒரு மின்கலத்தை ஆய்வு செய்து கொண்டிருந்தார். அப்போது கந்தக அமிலம் தவறுதலாக அவரது முதலாளியின் மேசை கீழே தரையில் கொட்டியது. அடுத்த நாளே, அவர் பணிநீக்கம் செய்யப்பட்டார். அந்த நகரத்தை விட்டும் வெளியேறினார். பதினாறு ஆண்டுகளுக்குப் பிறகு, 1883 ஆம் ஆண்டில், எடிசனின் புதிய கண்டுபிடிப்புகளில் ஒன்றான ஒளிரும் ஒளி விளக்கு, இதே லூயிஸ்வில்லில்  நிரூபித்துக் காட்டப்பட்டது.

## மேலும் பார்க்கவும்

* Louisville பெருநகரப் பகுதியில் உள்ள இடங்கள் மற்றும் நிகழ்வுகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:தாமஸ் ஆல்வா எடிசன்
பகுப்பு:அமெரிக்க அருங்காட்சியகங்கள்
பகுப்பு:அமெரிக்க அறிவியலாளர்கள்
மென்லோ பூங்கா, நியூ ஜெர்சி

**மென்லோ பார்க்** என்பது அமெரிக்காவின் நியூ ஜெர்சியில் உள்ள மிடில்செக்சு மாவட்டத்தின் எடிசன் நகரியத்தில் (Edison Township) உள்ள ஓர் ஒருங்கிணைக்கப்படாத சமூகம் ஆகும் (Unincorporated community).  

1876 ஆம் ஆண்டில், தாமஸ் எடிசன் மென்லோ பூங்காவில் தனது வீடு மற்றும் ஆராய்ச்சி ஆய்வகத்தை அமைத்தார். வளர்ச்சியடையாத இந்த வீட்டுமனை பகுதிக்கு,  கலிபோர்னியாவில் உள்ள மென்லோ பூங்காவின் பெயர் சூட்டப்பட்டது.  அங்கு வாழ்ந்த போது, எடிசன் "மென்லோ பூங்காவின் வழிகாட்டி" என்ற புனைப்பெயரைப் பெற்றார்.  வணிகப்பயன்பாட்டிற்கான ஆய்வு நடைமுறைகளை மேற்கொண்ட  முன்னோடி ஆய்வகங்களில் மென்லோ பூங்காவும் ஒன்றாக இருந்தது.  இந்த மென்லோ பூங்கா  ஆய்வகத்தில் தான் தாமஸ் எடிசன் ஒலிப்பதிவு செய்யும் கருவியை (ஆங்கிலம்: Phonograph)  கண்டுபிடித்தார். வணிக ரீதியாக செய்யத்தக்க  ஒளிரும் விளக்கு இழையை  (ஆங்கிலம்: Incandescent light bulb filament) உருவாக்கினார். மென்லோ பூங்காவில் உள்ள கிறிஸ்டி தெரு (ஆங்கிலம்: Christie Street), வெளிச்சத்திற்காக மின்சார விளக்குகளைப் பயன்படுத்திய உலகின் முதல் தெருக்களில் ஒன்றாகும்.  எடிசன் மென்லோ பூங்காவை விட்டு வெளியேறி தனது வீட்டையும் ஆய்வகத்தையும் 1887 ஆம் ஆண்டு  நியூ ஜெர்சி மாநிலத்தில் உள்ள   வெஸ்ட் ஆரஞ்சுக்கு (West Orange) நகரியத்திற்கு மாற்றினார். அவரது மரணத்திற்குப் பிறகு, தாமஸ் ஆல்வா எடிசன் நினைவுக் கோபுரம் மற்றும் அருங்காட்சியகம் (ஆங்கிலம்: Thomas Alva Edison Memorial Tower and Museum) அவரது பழைய மென்லோ பார்க் ஆய்வகத்திற்கு அருகில் கட்டப்பட்டது. 1938 ஆம் ஆண்டில் நாட்டுக்காக  அர்ப்பணிக்கப்பட்டது. எடிசனின் பழைய ஆய்வக தளமும் நினைவுச்சின்னமும் இப்போது எடிசன் மாநில பூங்கா (ஆங்கிலம்: Edison State Park) என்று பெயரிடப்பட்டுள்ளன.  அவர் உயிருடன் இருந்தபோது, "ரேரிடன் நகரியம்" (ஆங்கிலம்: Raritan Township) என்று அழைக்கப்பட்ட (மென்லோ பூங்கா அமைந்துள்ள) நகராட்சி பகுதி (Municipality region), தாமஸ் எடிசனின் நினைவாக நவம்பர் 10, 1954 ஆம் தேதி முதல் எடிசன் நகரியம் என்று  அதிகாரப்பூர்வமாக பெயர் மாற்றப்பட்டது. 

## மேலும் பார்க்கவும்

* எடிசன், நியூ ஜெர்சியில் உள்ள சுற்றுப்புறங்களின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:நியூ செர்சி மாநில நகரங்கள் மற்றும் நகரியங்கள்
பகுப்பு:தாமஸ் ஆல்வா எடிசன்
பகுப்பு:அமெரிக்க அறிவியலாளர்கள்
மொரிசியசு வங்கி கோபுரம்

**மொரிசியசு வங்கி கோபுரம்** (*Bank of Mauritius Tower*) மொரிசியசு நாட்டின் தலைநகரமான போர்ட் லூயிசு நகரத்தில் அமைந்துள்ள  ஒரு வானளாவிய கட்டடமாகும். 22 மாடி கட்டிடமான இது மொரிசியசு வங்கியின் தலைமையகமும் ஆகும். மொரியசு நாட்டின் மிக உயரமான கட்டடம் என்ற சிறப்புக்கு உரிய கட்டடம் ஆகவும் கருதப்படுகிறது. கட்டடத்தின் உயரம் 98 மீட்டர்கள் (321 அடி) ஆகும். ஆனால் இதன் கூரையை அளவிடும் போது 124 மீட்டர் (407 அடி)  உயரம் கொண்டதாகவும் உள்ளது. 16,834 சதுரமீட்டர் அளவுடன் வலுவூட்டப்பட்ட இக்கற்காரை கட்டமைப்பு 2006 ஆம் ஆண்டு மே மாதத்தில் அதன் இறுதி உயரத்தை எட்டியது. போர்ட் லூயிசில் உள்ள மலை உச்சியில் உள்ள கோட்டையில் ஒரு காலத்தில் உயரங்கள் தடைசெய்யப்பட்ட பகுதியில் இக்கோபுரம் கட்டப்பட்டுள்ளது. 183 மீட்டர் (600 அடி} உயரமுள்ள வானூர்தித் துறையின் அலைபரப்பி கோபுரத்தை அடுத்து இதுவே நாட்டின் உயர்ந்த கோபுரமாகும்.

மொரிசியசு வங்கி கோபுரத்தின் கட்டுமானம் கிட்டத்தட்ட 30 மாதங்கள் பிடித்தது. பருவகால சூறாவளிகளை எதிர்த்து நிற்கிறது. ப்புத் தெரிவிக்கிறது. இதன் செயல்பாட்டின் அடிப்படையில் மொரிசியசில் உள்ள மிகவும் தொழில்நுட்ப ரீதியாக மேம்பட்ட கட்டிடங்களில் ஒன்றாக கருதப்படுகிறது.

101 மீட்டர் உயரம் கொண்ட தொலைதொடர்பு கோபுரம், 82 மீட்டர் உயரம் கொண்ட மாநில வங்கி கோபுரம், 79 மீட்டர் உயரம் கொண்ட மொரிசியசு வானூர்தி மையம் போன்றவை போர்ட் லூயிசில் உள்ள இதர உயரமான கட்டடங்களாகும். 72 மீட்டர் உயரம் கொண்ட எபீன் சைபர் கோபுரம் மற்றும் மல்லெர்ப்சு அலைபரப்பி கோபுரம் ஆகியன போர்ட்லூயிசுக்கு வெளியே அமைந்த கட்டடங்களாகும்.
## காட்சியகம்

Image:Port Louis Skyline.JPG|மொரிசியசு வங்கி கோபுரம் (வலது).
Image:Port Louis 2005.JPG|2005 சூலை மாதம் கட்டுமானத்தின் போது மொரிசியசு வங்கி கோபுரம்.


## மேற்கோள்கள்

* 
* Le Mauricien (21 January 2006)

## புற இணைப்புகள்
*Bank of Mauritius

பகுப்பு:மொரிசியசு
கோசம்பரி

**கோசம்பரி ** என்னும் உணவு வகை தமிழ்நாடு, கேரளம் மற்றும் கர்நாடகாவில் சில சமூகங்களில் உண்ணப்படும் பச்சைக் காய்கறி மற்றும் பழக்கூட்டு வகை ஆகும். இது ஊறவைத்த  பருப்பு வகைகளைக் (அதாவது உடைத்த பருப்பு வகைகள்) கலந்த பின்னர்  கடுகு  பயன்படுத்தி தாளிக்கப்படுகிறது.  பொதுவாகப் பயன்படுத்தப்படும் பருப்பு வகைகள் உடைத்த கொண்டைக்கடலை  (கன்னடத்தில் கடலே பேலே) மற்றும் உடைத்த  பாசிப் பயறு ( கன்னடத்தில் ஹெசரு பேலே). இந்த கூட்டு (Salad) சில நேரங்களில் சிற்றுண்டிகளாக உண்ணப்படுவதுண்டு. முழு உணவின் ஒரு பகுதியாக உண்ணுவதே .பெரும்பாலானோர் வழக்கம். தமிழ்நாட்டில் திருமணம் மற்றும் இராம நவமி போன்ற பண்டிகைகளில் மற்ற உணவு வகையுடன் உண்ணப்படுகிறது.

## வகைகள்
* வெள்ளரிக்காய் கோசம்பரி
* முட்டைகோசு கோசம்பரி

## தேவையான பொருட்கள்
பொதுவாக கோசம்பரி பாசிப்பயறு, தேங்காய் துருவல், கொத்தமல்லி, மிளகாய் சேர்த்து தயாரிக்கப்படுகிறது . விருப்பப்பட்டால் துருவிய கேரட் அல்லது பொடியாக நறுக்கிய வெள்ளரிக்காய் கலந்து கொள்ளலாம். தாளிக்க தேவைப்படுவன: எண்ணெய், கடுகு, கறிவேப்பிலை, பெருங்காயம் ஆகியனவாகும். 

## சமையல்
பாசிப் பயிரை இரண்டு மணி நேரம் ஊற வைக்கவும். தேங்காய் துருவல் மற்றும் கேரட். பொடியாக நறுக்கிய வெள்ளரிக்காயையும் பயன்படுத்தலாம். கொத்தமல்லி, மிளகாய் ஆகியவற்றை பொடிப்பொடியாக நறுக்கவும். மாம்பழக் காலத்தில் பழுக்காத மாங்காயைத் துருவி சேர்த்துக் கொள்ளலாம். தோதாபுரி வகை மாங்காய் கோசம்பரி செய்வதற்கு ஏற்றது. தாளிக்க : ஒரு சிறிய கடாயில் எண்ணெயை சூடாக்கி, கடுகு, பெருங்காயம் (விரும்பினால்) மற்றும் கறிவேப்பிலை சேர்க்கவும். மசாலாவை ஆற விடவும். சுவைக்கு தேவையான அனைத்து பொருட்களையும் உப்பு சேர்த்து கலக்கவும். 
பருப்பிற்கு பதிலாக முட்டைக்கோசை பயன்படுத்தலாம். வெள்ளரிக்காய்க்கு பதிலாக குடைமிளகாய் போன்ற காய்களையும் பயன்படுத்தலாம்.

## பாரம்பரியம்
கோசம்பரி பண்டிகைகள், வீட்டில் நடைபெறும் பூசை, மற்றும் சிறப்பு சடங்குகளில் கலந்துகொள்வோருக்கு விநியோகிக்கப்படுகிறது. இது விநாயகர் சதுர்த்தி மற்றும் இராம நவமி ஆகிய பண்டிகைகளின்  போது கட்டாயம் விநியோகிக்கப்படுகிறது. வரமகாலட்மி மற்றும் கௌரி பண்டிகையின் போது பெண்கள், ஒருவரையொருவர் அழைத்து,  மஞ்சள்  குங்குமம் மற்றும் கோசம்பரி ஆகியவற்றை பிரசாதமாகக் கொடுத்து  கொண்டாடுவார்கள்.

## பரிமாறும் முறைகள்
* தமிழகத்தில் வாழை இலையின் வலது மேற்புறத்தில் வடை மற்றும் காய்கறிகளுக்கு மத்தியில் பரிமாறப்படுகிறது.

## காட்சியகம்

படிமம்:KosambriDirstributionDuringFestivalInASouthIndianVillage.jpg|தென்னிந்திய கிராமம் ஒன்றில் திருவிழாவின் போது கோசம்பரி விநியோகம்.
படிமம்:DirstributingConsecratedKosambariDuringFestivalInASouthIndianVillage.jpg|ஒரு சிறுவன் தென்னிந்திய கிராமத்தில் பூசையில் படைக்கப்பட்ட கோசம்பரியை வீடு வீடாக விநியோகம் செய்கிறான்.
படிமம்:WomenExchangingKosambariDuringFestivalInASouthIndianVillage.jpg|ஒரு தென்னிந்திய கிராமத்தில் ஒரு திருவிழாவின் போது இரண்டு பெண்கள் தங்களுக்குள் கோசம்பரி பரிமாறிக்கொண்டிருக்கிறார்கள்
படிமம்:ConcecratedKosambariDuringFestivalInASouthIndianVillage.jpg|கடவுளுக்குப் படைக்கப்பட்ட கோசம்பரி
படிமம்:CloseupofKosambri.jpg|மஞ்சள், குங்குமம், வெற்றிலை, மற்றும் வாழைப்பழங்களுடன் கோசம்ப்ரி
படிமம்:WomenExchangeingKosambri.jpg|மஞ்சள், குங்குமம், வெற்றிலை, பாக்கு, வாழைப்பழம் கோசம்பரி ஆகியவற்றைப் பரிசாக அளித்து தங்கள் தெய்வீகத்தை கொண்டாடும் பெண்கள் .


## சுட்டிகள்
* கோசம்பரி சமையல் குறிப்பு

## மேற்கோள்கள்

பகுப்பு:கர்நாடக சமையல்
பகுப்பு:தென்னிந்திய சமையல்
பகுப்பு:காய்கறிகள்
வால்டோர்

**வால்டோர்** (ஆங்கிலம்: *Val d'Or, Penang*; மலாய்: *Val d'Or, Pulau Pinang*; சீனம்: 华都村); என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு *(Sungai Jawi)* செல்கிறது. வடக்கில் சிம்பாங் அம்பாட் *(Simpang Ampat)* நகரமும்; சுங்கை பாக்காப் நகரமும் உள்ளன. இது ஒரு விவசாய நகரம் ஆகும்.

நிபோங் திபால் நகரில் இருந்து 7 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம்.

## சொற்பிறப்பியல்
பிரெஞ்சு மொழியில், *Val d'Or* எனும் சொல் தங்கப் பள்ளத்தாக்கு என்பதைக் குறிக்கிறது. மலேசியா, பினாங்கு மாநிலத்தில் அமைந்துள்ள வால்டோர் நகரம் 19-ஆம் நூற்றாண்டின் நடுப்பகுதியில் பிரான்சு நாட்டின் தொடர்பைக் கொண்டு இருந்தது.

அந்தக் காலக் கட்டத்தில் இரண்டு பிரெஞ்சுக்காரர்கள் பினாங்கு, செபராங் பிறை பகுதிக்கு வந்து ஒரு விவசாயத் தோட்டத்தை அமைத்தனர்.

## வரலாறு
19-ஆம் நூற்றாண்டின் நடுப்பகுதியில், டோனாடியூ *(Donnadieu)* என்ற பிரெஞ்சுக்காரர் இப்போது இருக்கும் வால்டோருக்கு வந்து, ஒரு கரும்புத் தோட்டத்தை நிறுவினார். பின்னர் மற்றும் ஒரு பிரெஞ்சுக்காரர் லியோபோல்ட் சாசெரியா *(Léopold Chasseriau)* என்பவரும் அவருடன் இணைந்து கொண்டார்.

இருவரும் இணைந்து நிர்வாகம் செய்து வந்தனர். இருப்பினும் 1843-ஆம் ஆண்டு டோனடியூ, கடல் கொள்ளையர்களால் கொலை செய்யப் பட்டார். அதன் பின்னர் அவர்களின் பிள்ளைகள் அந்தத் தோட்டத்தைக் கவனித்துக் கொண்டார்கள்.

### வால்டோர் தோட்டத்தின் வளர்ச்சி

1852-ஆம் ஆண்டில், கீ லை உவாட் *(Kee Lye Huat)* எனும் ஒரு சீன இனத்தவர்,  இப்போது செபராங் பெராய் என்று அழைக்கப்படும் வெல்லஸ்லி மாநிலத்திற்கு வந்தார். சாதாரணத் தொழிலாளியாகத் தன் வாழ்க்கையைத் தொடங்கினார்.

படிப்படியாக முன்னேறி ஒரு சர்க்கரை ஆலையை உருவாக்கினார். பின்னர் வால்டோர் கரும்பு தோட்டத்தின் உரிமையாளர் ஆனார். இவர் தான் வால்டோர் நகரத்தை உருவாக்கியவர் என்று இப்போது அறியப் படுகிறார்.

## கிராமப் பகுதிகள்
வால்டோர் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்குள்ள கிராமங்கள்:

* ஜாலான் ஸ்டேசன் கிராமம் *(Kampung Jalan Stesen)*
* தித்தி ஈத்தாம் கிராமம் *(Kampung Titi Hitam)*
* மஸ்ஜித் பாரு கிராமம் *(Kampung Masjid Baru)*
* ஜாவி, சுங்கை பாக்காப் கிராமம் *(Kampung Jawi, Sungai Bakap)*
* லீமா கொங்சி கிராமம் *(Kampung Lima Kongsi)*
* வால்டர் கிராமம் *(Kampung Valdor)*

## வால்டோர் தோட்டத் தமிழ்ப்பள்ளி
வால்டோர் பகுதியில் ஒரு தமிழ்ப்பள்ளி உள்ளது. அதன் பெயர் வால்டோர் தமிழ்ப்பள்ளி. **189 மாணவர்கள்** பயில்கிறார்கள். **17 ஆசிரியர்கள்** பணிபுரிகிறார்கள்.
  

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
மாப்புச்சி

**மாப்புச்சி** (*Mapuche*) எனப்படுபவர்கள் இன்றைய படகோனியாவின் பகுதிகள் உட்பட, இன்றைய தென்-மத்திய சிலி, தென்மேற்கு அர்கெந்தீனாவின் பழங்குடி இனக்குழுவாகும். மாப்புச்சி என்ற சொல் ஒரு பொதுவான சமூக, சமய, பொருளாதாரக் கட்டமைப்பைப் பகிர்ந்து கொண்ட பல்வேறு குழுக்களைக் கொண்ட பரந்த அளவிலான இனத்தைக் குறிக்கிறது, அதே போல் மாப்புடுங்குன் மொழி பேசுபவர்களைப் போன்ற பொதுவான மொழியியல் பாரம்பரியத்தையும் கொண்டுள்ளது. இக்குழுவினரின் செல்வாக்கு ஒரு காலத்தில் அகோன்காகுவா பள்ளத்தாக்கிலிருந்து சிலோ தீவுக்கூட்டம் வரையும், பின்னர் கிழக்கு நோக்கி படகோனியாவின் ஒரு பகுதியை உள்ளடக்கிய புயல்மாப்பு வரை பரவியிருந்தது. இன்று இந்த இனக்குழு சிலியில் உள்ள பழங்குடி மக்களில் 80% க்கும் அதிகமாகவும், மொத்த சிலி மக்கள்தொகையில் சுமார் 9% ஆகவும் உள்ளது. மாப்புச்சிகள் குறிப்பாக அரொக்கானியா என்ற வரலாற்றுக் காலப்பகுதியில் குவிந்துள்ளனர். பலர் பொருளாதார வாய்ப்புகளுக்காக கிராமப்புறங்களில் இருந்து சான்டியாகோ புவெனசு ஐரிசு ஆகிய நகரங்களுக்கு இடம்பெயர்ந்துள்ளனர்.

## மேற்கோள்கள்

## வெளி இணைப்புகள்

* Mapuche International Link official website
* Mapuche-nation.org
* Rehue Foundation in Netherland
* Mapulink website
* Mapuche Health
* Website of the Kingdom of Araucania and Patagonia
* Trannie Mystics

பகுப்பு:சிலி
பின்சுலெர்-ஹேட்விகர் தேற்றம்

யூக்ளீடிய வடிவவியலில் **பின்சுலெர்-ஹேட்விகர் தேற்றம்** (*Finsler–Hadwiger theorem*) என்பது ஏதாவது இரு சதுரங்களிலிருந்து வரையக்கூடிய மூன்றாவது சதுரத்தைப் பற்றியது. இந்த மூன்றாவது சதுரம், முதல் இரு சதுரங்களின் ஒரு பொது உச்சியை அதன் ஒரு உச்சியாகக் கொண்டுள்ளவாறு வரையப்படுகிறது. இத்தேற்றம் சுவிட்சர்லாந்தின் கணிதவியலாளர்கள் பால் பின்சுலெர், ஹூயூகோ ஹேட்விகர், ஆகியோரின் பெயரால் அழைக்கப்படுகிறது. 1937 இல் அவர்கள் இருவரும் இத்தேற்றத்தை ஹேட்விகர்-பின்சுலெர் சமனிலியுடன் சேர்த்து 1937 இல் வெளியிட்டனர். ஹேட்விகர்-பின்சுலெர் சமனிலி, ஒரு முக்கோணத்தின் பக்க நீளங்களுக்கும் பரப்பளவுக்கும் இடையேயுள்ள தொடர்பு பற்றியதாகும்.

## தேற்றத்தின் கூற்று
ABCD, AB'C'D' இரண்டு சதுரங்கள்; அவற்றின் பொது உச்சி A; E, G என்பவை முறையே B'D, D'B இன் நடுப்புள்ளிகள்; மேலும் இரண்டு சதுரங்களின் மையங்கள் முறையே F, H எனில் நாற்கரம் EFGH ஒரு சதுரமாகும்.

சதுரம் EFGH, எடுத்துகொண்ட இரு சதுரங்களின் *பின்சுலெர்-ஹேட்விகர் சதுரம்* என அழைக்கப்படுகிறது.

## பயன்பாடு
ஒரு நாற்கரத்தின் பக்கங்களின் மீது வரையப்பட்ட சதுரங்களின் மையங்களின் வழியாக வரையப்பட்ட கோட்டுத்துண்டுகளின் முற்றொப்புமையையும் செங்குத்துத்தன்மையையும் நிறுவுவதற்கு இத்தேற்றம் பயன்படுகிறது. 

## மேற்கோள்கள்

## வெளியிணைப்புகள்

*

பகுப்பு:நாற்கரங்கள் பற்றிய தேற்றங்கள்
பகுப்பு:யூக்ளிடிய வடிவவியல்
ஹேட்விகர்-பின்சுலெர் சமனிலி

கணிதத்தில், **ஹேட்விகர்-பின்சுலெர் சமனிலி** (*Hadwiger–Finsler inequality*) என்பது ஒரு தளத்திலமைந்த முக்கோணம் குறித்த ஒரு வடிவவியல் முடிவாகும். 

முக்கோணத்தின் பக்கங்கள் *a*, *b*, *c*; பரப்பளவு *T* எனில்:
:a^{2} + b^{2} + c^{2} \geq (a - b)^{2} + (b - c)^{2} + (c - a)^{2} + 4 \sqrt{3} T \quad \mbox{(HF)}.

## தொடர்புள்ள சமனிலிகள்
* ஹேட்விகர்-பின்சுலெர் சமனிலியின் நேரடியான கிளைமுடிவு (வெயிட்சென்பாக்கின் சமனிலி):

முக்கோணத்தின் பக்க நீளங்கள் *a*, *b*, *c*; பரப்பளவு *T* எனில்:
:a^{2} + b^{2} + c^{2} \geq 4 \sqrt{3} T \quad \mbox{(W)}.

வெயிட்சென்பாக்கின் சமனிலியை ஈரோனின் வாய்பாட்டைப் பயன்படுத்தி நிறுவலாம். சமபக்க முக்கோணமாக ( *a*&nbsp;=&nbsp;*b*&nbsp;=&nbsp;*c*) "இருந்தால், இருந்தால் மட்டுமே," இச்சமனிலியின் (W) சமக்குறிக்கான முடிவு உண்மையாக இருக்கும்.

* நாற்கரத்துக்கான வடிவம்:
*ABCD* ஒரு குவிவு நாற்கரம்; அதன் பக்க நீளங்கள் *a*, *b*, *c*, *d*; பரப்பளவு *T* எனில்:

: a^2+b^2+c^2+d^2 \ge 4T + \frac{\sqrt{3}-1}{\sqrt{3}}\sum{(a-b)^2} 
இதில்,  \sum{(a-b)^2}=(a-b)^2+(a-c)^2+(a-d)^2+(b-c)^2+(b-d)^2+(c-d)^2 

நாற்கரம் சதுரமாக இருந்தால் மட்டுமே இதிலுள்ள சமக்குறிக்கான முடிவு உண்மையாக இருக்கும்.

## வரலாறு
இச்சமனிலி சுவிட்சர்லாந்தின் கணிதவியலாளர்கள் ஹூயூகோ ஹேட்விகர், பால் பின்சுலெர் ஆகியோரின் பெயரால் அழைக்கப்படுகிறது. அவர்கள் இருவரும் இதனை பின்சுலெர்-ஹேட்விகர் தேற்றத்துடன் சேர்த்து 1937 இல் வெளியிட்டனர். பின்சுலெர்-ஹேட்விகர் தேற்றம் இரு சதுரங்களுடன் ஒரு உச்சியைப் பகிரும் மற்றொரு சதுரத்தை தருவித்தல் பற்றியதாகும்.

## மேற்கோள்கள்

*
*Claudi Alsina, Roger B. Nelsen: *When Less is More: Visualizing Basic Inequalities*. MAA, 2009, , pp. 84-86

## வெளியிணைப்புகள்
* 
* 

பகுப்பு:முக்கோணச் சமனிலிகள்
குமிட்டிபதி பாறை ஓவியங்கள்

**குமிட்டிபதி பாறை ஓவியங்கள்** என்பன, தமிழ் நாட்டின், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தில் அமைந்துள்ள பதிமலை பாறைக் குன்றின் அடிவாரத்தில் இயற்கையாக அமைந்த  இரண்டு குகைகளில் உள்ள பாறைகளில் தீட்டப்பட்ட ஓவியங்களைக் குறிக்கும். 'வரலாற்றுக் காலத்துக்கு முற்பட்ட இனக்குழு மனிதர்கள்' வாழ்ந்த இந்த குகைத்தளத்தில், வெண்மை நிற பாறை ஓவியங்கள் காணப்படுகின்றன'. இந்த ஓவியங்கள் 3,000 முதல் 4,000 ஆண்டுகள் பழமையானவை என இந்திய தொல்லியல் துறையால் சான்றளிக்கப்பட்ள்ளதாக தமிழ்நாடு கலை மற்றும் இலக்கிய சங்கத்தின் தலைவர் மாவட்ட ஆட்சியரிடம் கூறியுள்ளார். .
## அமைவிடம்
குமிட்டிபதி பாறை ஓவியங்கள் தமிழ்நாடு மாநிலம், கோயம்புத்தூர் மாவட்டம், கோயம்புத்தூர் தெற்கு வட்டம், குமிட்டிபதி கிராமத்தின் அருகே அமைந்துள்ள பதிமலை குன்றில் முருகன் கோயில் உள்ளது. பதிமலை பாறைக் குன்றின் அடிவாரத்தில் இயற்கையாக அமைந்த  குகைகள் உள்ளன. இந்தக் குகைகளில் பழங்கால மக்கள் வாழ்ந்ததற்கான தடயங்கள் காணப்படுகின்றன. இங்குள்ள இரண்டு குகைகளில் வெள்ளை நிற பாறை ஓவியங்கள் (white ochre rock art paintings) காணப்படுகின்றன. 4 அடி அகலம், 2 அடி உயரத்தில் குறுக்கும், நெடுக்குமாக ஓவியம் தீட்டப்பட்டுள்ளது.  

இந்தக்கிராமத்தின் அருகே வேலந்தாவளம் என்ற ஊர் உள்ளது. வேழம் என்பது யானையையும், தாவளம் என்பது சந்தையையும் குறிப்பதாக தொல்லியல் துறையினர் கருதுகின்றனர். இவ்வூருக்கு அருகே அமைந்துள்ள மாவுத்தம்பதி என்ற கிராமத்தில் யானைப்பாகன்கள் (மாவுத்தன் = யானைப்பாகன்) வாழ்ந்திருக்கலாம் என்றும் அனுமானிக்கப்படுகிறது.

## பாறை ஓவியங்கள்: விளக்கம்
யானைக்கூட்டங்கள், யானையைக் கட்டுப்படுத்தும் பாகன், அலங்கரிக்கப்பட்ட கோவில் தேரினை இழுக்கும் மக்கள், படகு இழுக்கும் மனிதர்கள், மற்றும் மக்கள் குழு என பாறை இடுக்குகளில் இந்த ஓவியங்கள்  வரையப்பட்டுள்ளன.இந்த ஓவியங்களை இயற்கை பொருட்களை பயன்படுத்தி வரைந்துள்ளனர். எனவே காற்று மழை போன்ற பேரிடர்களைத் தாங்கி அழியாத வகையில் நிலைபெற்றுள்ளது.
## பாறை ஓவியங்கள் பாதுகாப்பு: மக்கள் கோரிக்கை
குமிட்டிபதி கிராம மக்கள், பதிமலையில் உள்ள பழங்கால பாறை ஓவியங்களை, பார்வையாளர்கள் மற்றும் சுற்றுலாப் பயணிகள் அடையாளம் காண முடியாத அளவுக்கு விசமிகள் சேதப்படுத்தியுள்ளனர். எனவே இவற்றை மீட்டெடுத்துப் பாதுகாக்க வேண்டி மாவட்ட நிர்வாகத்தை வலியுறுத்தியுள்ளனர்.

தொல்லியல் துறை மூலம் பதிமலை பாறை குகை ஓவியங்களை பாதுகாப்பதற்கு கூடம் அமைக்கவும், நினைவுச்சின்னம் மற்றும் தூண் அமைக்கவும் திட்டமிடப்பட்டுள்ளதாக கோவை மாவட்ட தொல்லியல் துறையினர் தெரிவித்துள்ளனர். பதிமலை குகைப் பகுதி இருக்கும் நிலத்தை வருவாய்த்துறை மூலமாக பெற்ற பிறகே பாதுகாப்பு பணிகளைத் தொடங்க இயலும் என்றும் கூறியுள்ளனர். 

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:கோயம்புத்தூர் மாவட்டம்
சிலிக்காலைட்டு

**சிலிக்காலைட்டு** (*Silicalite*) என்பது SiO2 என்ற மூலக்கூற்று வாய்ப்பாட்டால் அடையாளப்படுத்தப்படும்  ஒரு கனிம வேதியியல் சேர்மமாகும். வெண்மை நிறத்தில் கானப்படும் இச்சேர்மம் சிலிக்கன் டை ஆக்சைடின் பல வடிவங்களில் ஒன்றாகப் பார்க்கப்படுகிறது. 
நான்முக சிலிக்கான் மையங்களும் இரண்டு-ஒருங்கிணைந்த ஆக்சைடுகளும் இதன் கட்டமைப்பில் உள்ளன. 
டெட்ராபுரோப்பைலமோனியம் ஐதராக்சைடை நீர்வெப்ப வினைக்கு உட்படுத்தி சிலிக்காலைட்டு தயாரிக்கப்படுகிறது. அதன்பின் நெருப்பிலிட்டு சூடாக்கி எஞ்சியிருக்கும் அம்மோனியம் உப்புகள் அகற்றப்படுகின்றன. 33% நுண்துளை கால்சியம் கொண்டிருப்பதால் சிலிக்காலைட்டு குறிப்பிடத்ததாகக் கருதப்படுகிறது. 0.6 நானோ மீட்டர் விட்டம் கொண்ட நீர்நாட்ட மூலக்கூறுகளை உறிஞ்சுவதற்கு அனுமதிக்கும் (SiO) 10 வளையங்களை உள்ளடக்கியதால் இது பயனுள்ளதாகவும் உள்ளது.

Si1−xTixO2 என்ற வாய்ப்பாட்டைக் கொண்ட தைட்டானியம் சிலிக்காலைட்டு சிலிக்காலைட்டின் வணிக ரீதியாக முக்கியமான மாறுபாடாகும். சில Si தளங்களில் Ti கலப்பு செய்யப்பட்ட சிலிக்காலைட்டுகள் இதில் உள்ளன. தைட்டானியம் டை ஆக்சைட்டின் வழக்கமான பல்வடிவங்கள் போலல்லாமல், தைட்டானியம் சிலிக்காலைட்டில் உள்ள Ti மையங்கள் நான்முக ஒருங்கிணைப்பு வடிவவியலைக் கொண்டுள்ளன. ஐதரசன் பெராக்சைடு புரோப்பைலீனுடன்  வினைபுரிந்து புரோப்பைலீன் ஆக்சைடை வழங்கும் வினையில் இந்த வேதிப்பொருள் பயனுள்ள ஓர் ஊக்கியாக உள்ளது.
## மேற்கோள்கள்


பகுப்பு:பொருள் அறிவியல்